b'\n_START_ARTICLE_\nDra\xc5\xbeen Scholz\n_START_SECTION_\nFilm\n_START_PARAGRAPH_\nDra\xc5\xbeen Scholz se grupi Film pridru\xc5\xbeuje 1984. godine, a iz sastava odlazi 1986. godine nakon razlaza originalne postave, Iako se pri\xc4\x8dalo da je do razlaza do\xc5\xa1lo upravo zbog odlaska \xc5\xa0olca .\n_START_SECTION_\nParni valjak\n_START_PARAGRAPH_\n\xc5\xa0olc prvi puta u sastav dolazi 1980.I sa samo 19 godina odu\xc5\xa1evljava sve sastave,Parni Valjak je to prepoznao pa ga dovodi u sastav. Nakon nekoliko nastupa sastav prestaje s radom na kratko vrijeme zbog smrti Josipa Broza i to je bilo dovoljno da nastane nova grupaParlament u kojoj su pored \xc5\xa0olca Dubravko Vorih(bas-gitara i vokal) i Zoran Cvetkovi\xc4\x87 - Zok( gitara) Husein Hasanefendi\xc4\x87 - Hus po\xc4\x8detkom 1988. godine objavljuje pauzu u radu grupe. Po povratku sa pauze u sastav dolaze \xc5\xa0olc i Zorislav Preksavec - Preksi(bas-gitara), te te iste godine snimaju novi album Sjaj u o\xc4\x8dima. 1989. godine u sastav dolazi Berislav Bla\xc5\xbeevi\xc4\x87 - Bero(klavijature) i saksofonist i gitarist Bruno Kova\xc4\x8di\xc4\x87. Te iste godine nastupaju po prvi puta na ZG rock forces, zajedno sa Prljavim kazali\xc5\xa1tem, Filmom te Psihomodo popom._NEWLINE_1990. snimaju novi album Lovci snova te snimaju \xc5\xbeivi album Svih 15 godina u Domu sportova. 1992. godine Bruno i Bero odlaze u Ameriku na usavr\xc5\xa1avanje, a u sastav dolazi jedan od najboljih hrvatskih gitarista Marijan Brki\xc4\x87 - Brk,kojeg je u sastav doveo Dra\xc5\xbeen \xc5\xa0olc. 1993. godine snimaju novi studijki album Bu\xc4\x91enje, za kojeg na dodjeli diskografskih nagrada Porin 1995. godine dobivaju \xc4\x8dak 9 porina - izme\xc4\x91u ostalog za album godine, pjesmu godine, najbolja vokalna izvedba, najbolja snimka albuma. 1995. godine slave 20 godina, te u Zagreba\xc4\x8dkom Kazali\xc5\xa1tu Mladih snimaju "unplugged" album Bez struje: Live in ZeKaeM, za koji dobivaju 5 Porina, te koji postaje najprodavaniji \xc5\xbeivi album u Hrvatskoj. 1996.godine \xc5\xa0olc snima nekoliko pjesama sa Severinom a ve\xc4\x87 1997. godine Valjak izdaje novi album, Samo snovi teku uzvodno za koji dobivaju 2 Porina. 2000. godine snimaju novi studijski album Zastave, te izdaju DVD sa snimkom koncerta kojim su proslavili 25 godina postojanja 25 godina, dok 2001. godine, u novi singl izdaju jo\xc5\xa1 jedan \xc5\xbeivi album Kao nekada: live at S.C. kojeg snimaju u Studentskom centru u Zagrebu. 2004. godine izdaju svoj posljednji album, Pre\xc5\xbeno sun\xc4\x8dano?. Na staru 2005. godinu se opra\xc5\xa1taju od publike na Trgu bana Josipa Jela\xc4\x8di\xc4\x87a, glavnom zagreba\xc4\x8dkom trgu.\n_START_SECTION_\nAki Rahimovski band\n_START_PARAGRAPH_\nNakon razila\xc5\xbeenja Parnog valjka Aki okuplja dio sastava te po gradovima u Hrvatskoj te zemljama u bli\xc5\xbeem i daljem susjedstvu svira hitove Parnog valjka. Osim \xc5\xa0olca, u sastavu su i Berislav Bla\xc5\xbeevi\xc4\x87 - Bero te Tina Rup\xc4\x8di\xc4\x87 iz Valjka, te Oleg Colnago na gitari, Goran Dela\xc4\x8d na bass gitari i Alen Brentini na gitari. 2007. godine izdaju album U vremenu izgubljenih, na kojem je \xc5\xa0olc autor pjesama, uklju\xc4\x8duju\xc4\x87i i hit "Ti i ja". Po\xc4\x8detkom 2008. godine \xc5\xa0olc, Oleg Colnago, Tina Rup\xc4\x8di\xc4\x87 te Goran Dela\xc4\x8d napu\xc5\xa1taju sastav, dok Aki kre\xc4\x87e na turneju po manjim gradovima.\n_START_SECTION_\nDOG Kantina\n_START_PARAGRAPH_\n2008. godine \xc5\xa0olc, Tina Rup\xc4\x8di\xc4\x87, Oleg Colnago i Goran Dela\xc4\x8d osnivaju sastav DOG Kantina. Ubrzo postaju \xc4\x8desti gosti top-lista, dok pjesmama "Kao da smo sami" i "Savr\xc5\xa1en svijet" uz tekstove upravo \xc5\xa0olca osvajaju prva mjesta svih radijskih top-lista.'